Әйтерһең, ошоно ғына көтөп торғандай, көрәйештәрҙең әле яуға индерелмәгән һаҡлыҡ атлылары шул мәлде оҫта файҙаланып, уҡсылар артында ҡалған буш майҙанға бик тиҙ үтеп инде һәм ике яҡлап бер юлы дошманына ташланды. Кейем-һалым, ниндәйҙер бер улъя эләктергән, яуҙа икәндәре иҫтәренән сыҡҡан мосолман уҡсыларын ат өҫтәренән генә баштарын, кәүҙәләрен ҡылыстан киҫтереп үттеләр. Ғәнимәткә алданып ғәләмәт һәләкәте шулдыр.